Активни бисерчета от Хасково – Бисерче вълшебно
от Бисерче вълшебно публикувана на 16.02.2016 Uncategorized, Активните #бисерчета2016, Новини
Госпожа Минка Соколова е класен ръководител на трети “в” клас на хасковското ОУ “Св. Климент Охридски”. Тя и нейните ученици рядко скучаят и ето какво ни разказаха за участието си в кампанията “Активните бисерчета” 2016.
“Ние – приятелчетата от трети “в” клас на ОУ “Св. Климент Охридски”, град Хасково, участваме за втора година в “Бисерче вълшебно” и то с гоооооооолямо удоволствие. Тази година сме активните бисерчета в нашето училище. Четем и се забавляваме.
За да популяризираме “Бисерче вълшебно” написахме закачливи писма с полезна информация за малки и големи читатели. Отидохме лично при учениците от 2-6 клас в училище. Разказахме им за Вас. Призовахме ги да четат и гласуват. Научихме ги как и къде… Беше забавно, но и полезно. А и вече ни познават всички в училище, спират ни и ни молят за помощ при гласуване, а ние НЕ отказваме, та нали сме ПРИЯТЕЛЧЕТА.
Направихме и информационно табло за тези, които може да са забравили за Вас. То е на видно място. Влизаш в училище и първо него виждаш. Имаме си сайт (http://priqtel4eta.com/) и фейсбук страница (https://www.facebook.com/priqtel4eta/), където също има полезна информация. А и родителите ни са толкова отзивчиви. Осигуриха книжките от книжарници и библиотеки. Разменяме си ги. Забавно е да имаш “пътуваща” книжка в ръцете си! Понякога дори и през междучасията четем, дочитаме някоя книжка, че госпожата ни обича и ни вярва, но винаги проверява дали книжката е прочетена. Изпитва ни. Представяте ли си?!!
Благодарим Ви, “Бисерче вълшебно”, за осигуреното невероятно пътешествие в света на книгите!!!
Трети “в” клас на ОУ “Св. Климент Охридски” град Хасково и госпожа Соколова”
Tags: активните #бисерчета2016ОУ "Св. Климент Охридски"Хасково